आत्महत्या के लिए मजबूर करने के आरोप में जेठ सहित चार नामजद
पलवल | आर्थिकतंगी से जूझ रही एक महिला के उधारी के पैसे मिलने पर परेशान होकर 23 जनवरी को अपने ही घर में फांसी लगाकर आत्महत्या कर ली। सुसाइड नोट मिलने पर मृतक के भाई की शिकायत पर सदर थाना पुलिस ने 28 फरवरी को चार लोगों पर आत्महत्या के लिए मजबूर करने का मामला दर्ज कर जांच शुरू कर दी है। सदर थाना की गदपुरी चौकी प्रभारी जांच अधिकारी जगफूल ने बताया कि जिला नूंह के गांव डीढारा निवासी पवन ने दी अपनी शिकायत में कहा है कि उसने अपनी बहन नीलम की शादी करीब 18 वर्ष पूर्व पृथला निवासी देशपाल के साथ की थी। अगस्त 2016 में नीलम का एक्सीडेंट हो गया था, जिसके इलाज में करीब दस लाख रुपए खर्च हो गए थे। जिसके चलते उसकी बहन नीलम आर्थिक तंगी में चल रही थी। 23 जनवरी को नीलम ने पृथला स्थित अपने मकान में फांसी लगाकर आत्महत्या कर ली। सूचना मिलने पर हमारा परिवार भी पृथला पहुंच गया और नीलम का अंतिम संस्कार करा दिया। नीलम के तीन बच्चे थे, जिसके चलते मेरी प|ी रेनू पृथला नीलम के घर पृथला ही रूक गई। एक फरवरी को रेनू जब नीलम के मकान की सफाई कर रही थी तो उसे एक सुसाइड नोट बेड के गद्दे के नीचे मिला। सुसाइड नोट में लिखा है कि मैं आर्थिक तंगी में थी और मैंने (नीलम) जब अपने उधार दिए पैसे पृथला निवासी दिनेश से नौ लाख रुपए, ओमप्रकाश से तीन लाख 25 हजार रुपए, जेठ पुरन से 50 हजार रुपए डॉ. राजेश से एक लाख रुपए मांगे तो उन्होंने मना कर दिया, जिससे परेशान होकर नीलम ने 23 जनवरी को फांसी लगाकर आत्महत्या कर रही हूं। पुलिस ने पवन की शिकायत एवं सुसाइड नोट के आधार पर उक्त चारों के खिलाफ आत्महत्या के लिए मजबूर करने सहित विभिन्न धाराओं में मामला दर्ज कर जांच शुरू कर दी है।
hin_Deva hin_Deva